Emma Roberts

Emma Rose Roberts (Rhinebeck, New York, Ameriketako Estatu Batuak, 1991ko otsailaren 10a) aktorea da. Eric Roberts aktorearen alaba eta Julia Roberts aktorearen iloba da.

Lehenengo Urteak 
Rhinebeck herrian jaio zen (New York, Estatu Batuak). Bere gurasoak Eric Roberts eta Kelly Cunnigham dira. Bere gurasoak ez ziren ezkondu euren artean, beraz, bakoitzak bere bizitza berregin zuen. Eric Roberts Julia Robertsen eta Lisa Robertsen neba da eta Eliza Garreten senarra. Kelly Cunnigham Kelly Nickelsekin ezkondu zen eta alaba bat izan zuen, Grace Nickels. Horrez gain, Robertsek beste bi neba ditu, Morgan eta Keaton Simons.
Roberts Archer School for Girls eskolara joan zen, Brentwooden (Kalifornia). Han bi urtez baino ez zen izan. Geroago, baina, irakasle partikular baten bidez ikasi zuen.

2001—2003: Hasiera 
Txikitatik, Emma Roberts bere izeba Julia Robertsekin joaten zen platoetara. Handik datorkio aktore izateko nahia. Hasiera batean, amak ez zion onartu, bere alabak bizitza normala izan zezan nahi baitzuen. Blow filmarekin hasi zen, 9 urterekin.

2001ean, Big Love eta America's Sweethearts filmetan agerpen laburrak izan zituen. Aurrerago, Grand Champion eta Spymate filmetan ere agertu zen.

2004—2007: Unfabulous 
13 urterekin Addie Singerren papera lortu zuen Unfabuluos telesailean. Fama handia izan zuena. Gainera, telesail horretako diskorako Emma Roberts izan zen abeslari.

2006an, Aquamarine filmean agertu zen. Bi neskak (Roberts eta JoJo) lamia bat aurkitzen dute (Sara Paxton) eta haren adiskide egiten dira. Film horri esker Robertsek Young Artist Award bat lortu zuen 2007an. Urte berean, bere lan berria argitara atera zen, Nancy Drew. Hor, detektibe aritzen da.

Filmografia

Kanpo loturak 

 Emma Roberts aktorearen webgune ofiziala 
 Emma Roberts aktorearen IMDBko fitxa ikusgai 

New Yorkeko estatuko jendea
Ameriketako Estatu Batuetako emakume aktoreak